

REPUBLIKA HRVATSKA

LIČKO-SENJSKA ŽUPANIJA

GRAD GOSPIĆ

GRADONAČELNIK

KLASA: 402-08/23-01/13

URBROJ: 2125-1-02-23-02

Gospić, 10. ožujka 2023. godine

**GRADSKO VIJEĆE GRADA GOSPIĆA**

**Predmet:** **Prijedlog Odluke o kriterijima i mjerilima te načinu financiranja Javne vatrogasne**

 **postrojbe Gospić u 2023. godini**

- na razmatranje i donošenje – dostavlja se -

Na temelju članka 49. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13 – p.t, 7/15, 1/18, 3/20, 1/21) u privitku dopisa dostavljam Vam na razmatranje i donošenje Prijedlog Odluke o kriterijima i mjerilima te načinu financiranja Javne vatrogasne postrojbe Gospić u 2023. godini.

**Obrazloženje:**

Vlada Republike Hrvatske na sjednici održanoj 20. siječnja 2023. godine donijela je Uredbu o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2023. godinu („Narodne novine“ br. 8/23) kojom se utvrđuje način financiranja decentraliziranih funkcija te način izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2023. godinu osiguranih u Državnom proračunu Republike Hrvatske za 2023. godinu prema posebnim zakonima i odlukama o kriterijima i mjerilima za osiguravanje minimalnog financijskog standarda javnih potreba u djelatnostima osnovnog i srednjeg školstva, socijalne skrbi, zdravstva i vatrogastva.

Odredbom članka 4. točka 5. Uredbe utvrđeno je da su bilančna prava, odnosno sredstva potrebna za osiguravanje minimalnih financijskih standarda, općine, grada i Grada Zagreba za financiranje javnih vatrogasnih postrojbi za 2023. godinu utvrđena Odlukom o minimalnim financijskim standardima za obavljanje djelatnosti javnih vatrogasnih postrojbi u 2023. godini.

Na temelju navedene Uredbe, a u skladu s člankom 7. točka 2., korisnici pomoći izravnanja dužni su donijeti vlastite odluke o kriterijima i mjerilima te načinu financiranja u 2023. godini redovite djelatnosti javnih vatrogasnih postrojbi u okvirima prava iz Pregleda iznosa bilančnih prava.

Odluku o minimalnim financijskim standardima, kriterijima i mjerilima za financiranje rashoda javnih vatrogasnih postrojbi u 2023. godini, Vlada Republike Hrvatske donijela je također na sjednici održanoj 20. siječnja 2023. godine („Narodne novine“ br. 8/23 – u daljnjem tekstu: Odluka). Odlukom se utvrđuju minimalni financijski standardi za decentralizirano financiranje rashoda za zaposlene te materijalne i financijske rashode u 2023. godini. Točkom 4. Odluke utvrđeni su minimalni financijski standardi za JVP Gospić u ukupnom iznosu od **397.779 eura**.

Kriteriji i mjerila za utvrđivanje minimalnih financijskih standarda kao temelja za planiranje
pomoći za decentraliziranu funkciju vatrogastva osnivačima i suosnivačima javnih vatrogasnih
postrojbi u 2023. godini navedeni su u točci IV. Odluke, a obuhvaćaju temeljna sredstva,
klasifikaciju javne vatrogasne postrojbe prema ugroženosti, sposobnosti i otpornosti, broj stanovnika na površini osnivača i suosnivača koju vatrogasna postrojba može dohvatiti u 15 minuta, površinu osnivača i suosnivača koju javna vatrogasna postrojba može dosegnuti u 15 minuta, dosadašnji prosjek financiranja te ostale rizike i dopunske aktivnosti po zapovijedima i korekciju za osobnu zaštitnu opremu.

Nositelj praćenja, realizacije i izvješćivanja u vezi s Odlukom o kriterijima i mjerilima te načinu financiranja Javne vatrogasne postrojbe Gospić u 2023. godini je Gradski upravni odjel za samoupravu i upravu.

Slijedom navedenog i obrazloženog, predlaže se Gradskom vijeću Grada Gospića donošenje Odluke o kriterijima i mjerilima te načinu financiranja Javne vatrogasne postrojbe Gospić u 2023. godini.

S poštovanjem,

 

Na temelju članka 7. stavka 2. alineje 4. Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2023. godinu („Narodne novine“ br. 8/23), odredbi Odluke o minimalnim financijskim standardima za obavljanje djelatnosti javnih vatrogasnih postrojbi u 2023. godini („Narodne novine“ br. 8/23) i članka 33. Statuta Grada Gospića („Službeni vjesnik Grada Gospića" br. 7/09, 5/10, 7/10, 1/12, 2/13, 3/13-pročišćeni tekst, 7/15, 1/18, 3/20, 1/21), Gradsko vijeće Grada Gospića na sjednici održanoj dana \_\_\_\_\_\_\_\_\_\_\_\_\_\_ 2023. godine, donosi

**ODLUKU**

**o kriterijima i mjerilima te načinu financiranja Javne vatrogasne postrojbe**

**Gospić u 2023. godini**

**I.**

Ovom se Odlukom utvrđuju kriteriji i mjerila te način financiranja rashoda redovne djelatnosti Javne vatrogasne postrojbe Gospić (u daljnjem tekstu: JVP Gospić) u 2023. godini, u okviru utvrđenih sredstava sukladno članku 3. stavku 4. točki 4. Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2023. godinu („Narodne novine“ br. 8/23), u iznosu od **397.779 eura**.

**II.**

Ova Odluka se primjenjuje u suglasju s *Uredbom o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2023. godinu* („Narodne novine“ br. 8/23) i *Odlukom o minimalnim financijskim standardima za obavljanje djelatnosti javnih vatrogasnih postrojbi u 2023. godini* („Narodne novine“ br. 8/23) te se ugrađuje u *Proračun Grada Gospića za 2023. godinu i projekcije za 2024. i 2025. godinu* („Službeni vjesnik Grada Gospića" br. 16/22).

**III.**

Sukladno točkama II. i III. Odluke Vlade Republike Hrvatske o minimalnim financijskim standardima, kriterijima i mjerilima za financiranje rashoda javnih vatrogasnih postrojbi u 2023. godini („Narodne novine“ br. 8/23), Grad Gospić je osnivač i financira JVP Gospić i u svom proračunu osigurava sredstva za rashode za zaposlene te sredstva za materijalne i financijske rashode.

Rashodi iz stavka 1. ove točke za zaposlene u JVP Gospić su:

* Plaće,
* Ostali rashodi za zaposlene,
* Doprinosi na plaće.

Materijalni rashodi iz stavka 1. ove točke za JVP Gospić su:

* Naknade troškova zaposlenima,
* Rashodi za materijal i energiju,
* Rashodi za usluge,
* Ostali nespomenuti rashodi – premije osiguranja.

Financijski rashodi iz stavka 1. ove točke za JVP Gospić su:

* Ostali financijski rashodi – bankarske usluge i usluge platnog prometa, zatezne
kamate.

**IV.**

Kriterij za utvrđivanje visine financijskog rashoda za zaposlene je izračun sredstava za plaće zaposlenih u JVP Gospić, a mjerilo je broj zaposlenika utvrđen Financijskim planom JVP Gospić za 2023. godinu.

**V.**

Kriterij za financiranje materijalnih rashoda za JVP Gospić su ostvareni rashodi za isporučenu robu i energiju te obavljene usluge na temelju ispostavljenih računa dobavljača predviđeni u Financijskom planu JVP Gospić za 2023. godinu.

**VI.**

Ova Odluka stupa na snagu dan nakon dana objave u „Službenom vjesniku Grada Gospića“.

 PREDSJEDNICA GRADSKOG VIJEĆA

GRADA GOSPIĆA

 Ana – Marija Zdunić, mag.iur.,v.r.